**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2015-01-14 Nr. TAR1-5

Klaipėda

Posėdis įvyko 2015-01-14, posėdžio pradžia 10:20 val.

Posėdžio pirmininkė Inga Aksamitauskaitė-Bružienė.

Posėdžio sekretorė Tatjana Volochienė.

Dalyvauja:

Renolda Senavaitienė, nevyriausybinių organizacijų asociacijos „Klaipėdos piliečiai“ pirmininkė;

Jurgita Kulevičienė, labdaros ir paramos fondo „Dienvidis“ direktorė;

Janina Žemaičiūnienė, Lietuvos pensininkų sąjungos „Bočiai“ Klaipėdos Pajūrio bendrijos pirmininkė.

Virginija Kairienė, Žemaitijos rašytojų bendrijos pirmininkė;

Julija Pliutienė, Klaipėdos miesto savivaldybės tarybos Socialinių reikalų komiteto pirmininkė;

Algirdas Grublys, Klaipėdos miesto savivaldybės tarybos Miesto ūkio ir aplinkosaugos komiteto narys;

Linas Jurevičius, Klaipėdos miesto ekologų klubo „Žalioji žemė“ narys;

Aivaras Vaiginis, Klaipėdos jaunimo organizacijų asociacijos „Apskritasis stalas“ l. e. pirmininko pareigas;

Jurgis Andriuška, visuomeninės organizacijos „Pozityvus gyvenimas“ vadovas;

Alvydas Lenkauskas, BĮ Klaipėdos miesto savivaldybės kultūros centro Žvejų rūmų direktorius.

Kviestiniai asmenys. Indrė Butenienė, Klaipėdos miesto savivaldybės strateginio planavimo skyriaus vedėja.

(Pridedama, 1 lapas).

Kvorumas įvyko.

DARBOTVARKĖ:

1. Dėl NVO tarybos strateginių veiklos krypčių aptarimo.   
 2. Dėl Klaipėdos miesto savivaldybės strateginio plano pristatymo.   
 3. Dėl NVO tarybos darbo grupių sudarymo.

4 . Einamieji klausimai.

1. SVARSTYTA. NVO tarybos strateginių veiklos krypčių aptarimas.

Pranešėja Inga Aksamitauskaitė-Bružienė, VšĮ LCC tarptautinio universiteto Regioninės plėtros ir ryšių su absolventais vadovė, posėdžio pirmininkė. Supažindino dalyvius su Klaipėdos miesto Nevyriausybinių organizacijų tarybos veiklos tikslais ir funkcijom. Priminė, kad vadovaujantis nuostatų 14 punktu NVO taryba dirba pagal kasmet sudaromą ir tvirtinamą (protokoliniu sprendimu) veiksmų planą. Pasiūlė priemones veiksmų planui, pakvietė tarybos narius išsakyti savo pasiūlymus dėl tarybos tolesnio darbo prioritetinių sričių. Priminė, kad Nevyriausybinių organizacijų informacijos ir paramos centro internetiniame tinklapyje yra daug naudingos informacijos, skelbiamos atliktos galimybių studijos ir pateiktos rekomendacijos tarybų veiklai, kurį gali pasižiūrėti kiekvienas. I. Aksamitauskaitė-Bružienė pažymėjo, kad nors LR Nevyriausybinių organizacijų plėtros įstatymas, kuris reglamentuoja tarybų steigimą ir veiklą priimtas 2013 m. gruodį jau veikiančių savivaldybių Nevyriausybinių organizacijų tarybų nėra daug tik dabar jos Lietuvoje pradeda kurtis, todėl visiems tai nauja patirtis ir nors yra visai šaliai aktualių klausimų, NVO tarybos turi spręsti tik savo miesto aktualius klausimus, todėl praktiškai neįmanoma kopijuoti kitų miestų NVO tarybų veiklos. .

Renolda Senavaitienė, nevyriausybinių organizacijų asociacijos „Klaipėdos piliečiai“ pirmininkė išsakė savo nuomonę apie Nevyriausybinių organizacijų informacijos ir paramos centro internetinį tinklapį, jo informaciją. Narė siūlo spręsti informacijos ir sklaidos klausimą, jog negauna tikslių atsakymų į užklausimus. (Pridedama, 1 lapas)

Jurgis Andriuška, visuomeninės organizacijos „Pozityvus gyvenimas“ vadovas išsakė savo nuomonę dėl NVO tarybos nuostatų. Pristatė savo prašymą-pasiūlymą. (Pridedama, 1 lapas). Pasiūlė jog reikia sukurti NVO duomenų bazę.

Virginija Kairienė, Žemaitijos rašytojų bendrijos pirmininkė iškėlė klausymą dėl Patalpų suteikimo panaudos pagrindais tvarkos aprašo, pasiūlė šį klausymą svarstyti kitame posėdyje. Pažymėjo, jog Nevyriausybinės organizacijos anot jos yra diskriminuojamos.

Julija Pliutienė, Klaipėdos miesto savivaldybės tarybos Socialinių reikalų komiteto pirmininkė informavo, jog Patalpų panaudos klausymas yra svarstomas.

Jurgita Kulevičienė, labdaros ir paramos fondo „Dienvidis“ direktorė kalbėjo apie NVO vertinimo kriterijus.

Posėdžio pirmininkas Inga Aksamitauskaitė-Bružienė pasidalino informacija iš Nacionalinio NVO forumo. Taip pat kalbėjo apie galimybę valstybės ar savivaldybių insitutucijoms paslaugas pirkti iš NVO.

Pirmininkė apibendrino diskusijas ir pasiūlė balsuoti už 6 pagrindines tarybos veiklos kryptis artimiausiems metams:

Klaipėdos miesto NVO duomenų bazės sukūrimas;

NVO dalinio finansavimo klausimas, paslaugų pirkimas iš NVO galimybių analizė;

NVO suteikiamų patalpų panauodos principu tvarkos analizė;

NVO tarybos nuostatų keitimas;

Visuomenės informavimas apie NVO tarybos veiklą;

Bendradarbiavimas su kitomis visuomeninėmis tarybomis veikiančiomis prie Klaipėdos mieto savivaldybės tarybos.

Pasiūlė už visas 6 veiklos kryptis balsuoti kartu. .

NUTARTA:

Vienbalsiai pritarta pasiūlytoms NVO tarybos veiklos kryptims.

2. SVARSTYTA. Klaipėdos miesto savivaldybės strateginio plano pristatymas.

Indrė Butenienė, Klaipėdos miesto savivaldybės strateginio planavimo skyriaus vedėja pristatė Klaipėdos miesto savivaldybės ilgalaikį ir trumpalaikį strateginį planą, kuris yra skelbiamas internetinėje svetainėje. Taip pat paragino dalyvius bendradarbiauti. (Pasisakymo įrašas pridedamas, 2 failai).

NUTARTA. Iškilus klausimams kreiptis į Indrę Butenienę, Klaipėdos miesto savivaldybės strateginio planavimo skyriaus vedėją ir bendradarbiauti.

3. SVARSTYTA. NVO tarybos darbo grupių sudarymas.

Posėdžio pirmininkė Inga Aksamitauskaitė-Bružienė pasiūlė vadovaujantis jau patvirtintomis NVO tarybos veiklos kryptimis sukurti 6 NVO tarybos darbo grupes ir pasiūlė visiems tarybos nariams užsirašyti bent į vieną ar keletą grupių siekiant užtikrinti aktyvų visų tarybos narių darbą.

Darbo grupės ir jų nariai:

1. Klaipėdos miesto NVO duomenų bazės sukūrimas: Jurgis Andriuška, Renolda Senavaitienė

2. NVO dalinio finansavimo klausimas, paslaugų pirkimas iš NVO galimybių analizė: Julija Pliutienė, Jurgita Kulevičienė, Janina Žemaičiūnienė.

3. NVO suteikiamų patalpų panaudos principu tvarkos analizė: Virginija Kairienė

4. NVO tarybos nuostatų keitimas: Inga Aksamitauskaitė-Bružienė, Algirdas Grublys, Linas Jurevičius.

5. Visuomenės informavimas apie NVO tarybos veiklą: Algirdas Grublys, Inga Aksamitauskaitė-Bružienė, Tatjana Volochienė.

6. Bendradarbiavimas su kitomis visuomeninėmis tarybomis veikiančiomis prie Klaipėdos mieto savivaldybės tarybos: Alvydas Lenkauskas.

NUTARTA:

1. Visi tarybos nariai bus informuoti apie jų grupei priklausančius asmenis, bus persiųsti tarybos narių kontaktiniai duomenis tolimesniam bendravimui ir bendradarbiavimui, informacija bus paskelbta savivaldybės interneto svetainėje. Su posėdyje nedalyvavusiais asmenimis susisieks posėdžio sekretorė ir paragins juos prisijungti prie darbo grupių veiklos.

2. Kreiptis į Savivaldybės administraciją dėl NVO tarybos puslapio įsteigimo savivaldybės oficialiame tinklapyje.

4. SVARSTYTA. Einamieji klausimai.

Posėdžio pirmininkė Inga Aksamitauskaitė-Bružienė NVO tarybos nariams pasiūlė sekantį darbo grupės posėdį surengti 2015 m. vasario 24 d. 15 val.

NUTARTA. Nutarta vienbalsiai, prieštaravimų nebuvo.

Posėdžio pabaiga 11.40 val.

Posėdžio pirmininkė Inga Aksamitauskaitė-Bružienė

Posėdžio sekretorė Tatjana Volochienė